Canobie

**Canobie** (English: **Canonbie**) is a smaw veelage the historical coonty o Dumfriesshire in Dumfries an Gallowa, Scotland. It is 6 mile sooth o Langham an 2 mile north o the Scots-English Mairch. It is on the A7 road fae Cairl tae Edinburgh, an the River Esk flowes throu it. Thare is frequent references in aulder documents til it as **Canobie**.

## History

Canobie wis the main population centre within the Debatable Launds, boondit on the wast bi the River Sark, til the east bi the River Esk an Liddel Watter, on the north bi the Bruntshiell Muir an Tarras Moss, an on the sooth bi the mooth o the Esk.  The main faimilies haudin laund an exertin influence in the aurie wis the Graemes, the Armstrongs, the Elliots, an the Bells.

Canobie Pairish haed an Augustinian priory at Hallgreen, datin back til aboot 1165. The priory wis malafoustert durin the ring o Keeng Henry VIII o England efter the Battle o Solway Moss in 1542. A gressy moond in a field near the nouadays kirk is believed tae be the anely remeens o the ruins. Remeens o a Roman station croun a risin grund near the auld Gilnockie station; an ruins o famous medieval haulds is at Hollows an Harelaw; remeens o ither medieval haulds is at Mumbyhirst, Auchenrivock, Hallgreen, Woodhouselees, an Sark.

Gilnockie Castle lies immediate til the left o the north side o Canobie Brig, occuppeein a strang defensive site an wis aince the seat o the Armstrongs, Lairds o Mangerton. It wis the hame o Johnnie Armstrong an wisna feenisht at the time o his deith. No much o the castle remeens. Whan James V becam Keeng o Scots, ane o his objectives wis tae resort his kinrick and tae pacifee the mairches. He commaundit an airmy o 12,000 men. He ordert aw yerls, lairds, barons, freehauders, an gentlemen tae meet at Edinburgh wi a month's proveesions, an syne tae proceed tae Teviotdale an Annandale. The nobles wis tae bring thair dugs wi thaim. Efter huntin for a wheen o days, the Keeng offert sauf conduct tae Johnnie Armstrong for an audience wi him. John Armstrong wis the laird o Kilnockie an wis feelt tae be as guid a chieftain as thare wis within the mairches, aither in Scotland or in England. Johnnie Armstrong micht hae been a lowse-leevin man an awtho he niver sturtit a Scot, he wis sic a force that fae the Scots mairch tae Newcastle in England thare wis no mony estates that didna pey treebute tae him. Whan Jonnie cam intil the keeng's presence thare wis no trial but the hangin o Johnnie an his men in the trees o Carlanrig Kirkyaird. The're a leegend that hauds at tae this day that the dool trees that thay wis hangit on withert an dee'd an that the same happent ony trees that wis plantit syne. John an his men wad hae focht whan thay realeesed whit wis tae happen tae thaim bit chances is that thay wis cleekit an restreent after they coud dae sae. He is said tae hae shootit at the keeng "A hae askit for grace til a graceless face." His execution waikent James's authority in the mairches an wis a grave mistak on the Keeng's pairt.

Canobie wis immortalised in a poem bi Sir Walter Scott entitle't *[[Marmion]]*. A famous section kivers the ploys o a young Laird o Lochinvar.  Haein stowen the haund o the bride o Netherby Haw, aboot 3 mile sooth o Canobie, the dashin knicht is chase't throu Canobie, bit maks guid his escape.

Canobie wis affectit deep bi the 2001 fit-an-mooth creesis, wi aw o the surroondin ferms tynein thair fermstockin. It is anely 5 mile north o Langtoun whaur the disease wis first seen at the fermstockin mercat.

## Faceelitys

The veelage conteens a post office/convenience store, a public haw, an recreation grund, a primary schuil, a kirk, a clock shap, a hairdresser, an the Cross Keys Hotel. Canobie crosses the River Esk, an Gilnochie Tour is a short walk awa. 

Canobie is on twa public bus routes; the X95 (First Edinburgh]] an 127 (Telford's).

Canobie hosts a local fitbaw team cried Canonbie Bowholm FC that haes been in existence syne 1925.

## Naitural history

Knopper galls (*Andricus quercuscalicis*), a kind o wasp, wis first notit at Canobie in 1995, thair distreebution is aften restrictit til auld kintra and urban estates whaur the Turkey oak haed been plantit.

## Namely residenters

* James Lorrain Smith (1862-1931) - Scots pathologist

* Annie Lorrain Smith (1854-1937) - Scots lichenologist. Sister o James Lorrain Smith.

* Rev. Alexander Watson Milne (1819-1885) - meenister o the Free Kirk fae 1848 tae 1885

* Catherine Eliza Richardson (Caroline Eliza Richardson) (1777-1853) - Scots author an poet

## References

## External links

* Canobie Veelage an veelage haw 
* Border Veelages - Canobie
* Canobie Unitit Pairish kirk